
zo zasadnutia správnej rady Historického ústavu SAV, v. v. i. dňa 25. júna 2026


Prítomní: P. Bystrický, D. Duchoňová, M. Hanula, S. Michálek, D. Segeš

Zasadnutie otvoril predseda Správnej rady Historického ústavu SAV, v. v. i. (ďalej aj správna rada) S. Michálek. Prerokované boli nasledovné body programu, ktorý prítomní členovia správnej rady jednomyseľne schválili: 

1. Výsledky Historického ústavu SAV, v. v. i. (ďalej aj ústav, organizácia) v rámci hodnotenia VER
Predseda správnej rady informoval o výsledkoch ústavu v rámci hodnotenia VER.  Výsledky boli zverejnené na webovej stránke ministerstva školstva. Vedenie ústavu pracuje na vyhodnotení tohto výsledku. 

2. Informácia z porady riaditeľov 3. oddelenia SAV v Smoleniciach dňa 25. 5. 2026 
Porady sa zúčastnila D. Duchoňová, ktorá o nej informovala členov správnej rady. Prítomní zástupcovia ústavov boli na porade informovaní o pláne zrušenia medzinárodných panelov v rámci APVV (financovanie do výšky 300 000 €, výzva sa má preto znížiť na 200 000 €). Výzvy na projekty Vega by mali byť vypísané na roky 2027 a 2028, ale nie je to garantované. 
 
3. Informácia z rokovania s dozornou radou organizácie dňa 9. 6. 2026. 
O rokovaní informovala D. Duchoňová. Dozorná rada výročnú správu prerokovala a rokovala o rôznych budúcich stratégiách pracoviska. 

4. Informácia zo zo zasadnutia Snemu SAV dňa 16. 6. 2026  
Zasadnutia sa zúčastnila D. Duchoňová, ktorá o ňom informovala prítomných členov správnej rady. Okrem iného snem prerokoval a odhlasoval zrušenie Ústavu politických vied SAV, v. v. i., ku dňu 31. 12. 2026. Ostatné ústavy (s menej ako 50 pracovníkmi) sa budú spájať v priebehu rokov 2027 – 2029 do výskumných centier. Taktiež informovala o správe predsedu SAV o pokračovaní výkonnostných zmlúv na rok 2027. 


5. Personálne otázky
Predseda správnej rady informoval, že 25. 6. 2026 popoludní sa uskutoční výberové konanie na pozíciu postdoktorandského pracovníka na Oddelenie dejín 20. storočia. 

6. Informácia o nových smerniciach ústavu 
Predseda správnej rady informoval, že dozorná rada organizácie prerokuje schválené ekonomické smernice pracoviska do 30. 6. 2026. Po tomto termíne k nim pošle vyjadrenie.

7. Rôzne
Predseda správnej rady informoval, že 5 mladých pracovníkov ústavu sa uchádza o prostriedky z fondu Štefana Schwarza. Zároveň oznámil,  že 15. 6. 2026 sa uskutočnilo prijímacie konanie na doktorandské štúdium. Prijatých bude 6 nových doktorandov. 


Predsedajúci: S. Michálek, v. r.
Vypracoval: M. Hanula, v. r.
Za správnosť: S. Michálek, v. r.

